stanford-oval/wikipedia huggingface dataset:
Saab 96
Ralliauto

Saab 96 oli edeltäjiensä tavoin menestyksekäs ralliauto, erityisesti talvella ajettavissa kilpailuissa. Erik Carlsson voitti sillä RAC-rallin vuosina 1960, 1961 ja 1963 sekä Monte Carlo -rallin 1962 ja 1963. Stig Blomqvist voitti 96:lla Ruotsin rallin vuonna 1973, Per Eklund vuonna 1974.
Suomen kuuluisin Saab 96:aa ajanut rallikuljettaja oli Simo Lampinen, joka menestyi sillä useissa kansainvälisissä kilpailuissa. Lampinen saavutti voitot Jyväskylän suurajoissa 1963, 1964 ja 1972 sekä RAC:ssä 1968. Saabilla menestyi myös Rauno Aaltonen.
Auton 1,85-litraiseksi suurennetusta V4-moottorista saatiin 1970-luvulla kilpakäytössä tehoa yli 150 hevosvoimaa.
Galleria

Galleria havainnollistaa auton ulkonäössä tapahtuneita muutoksia.
Saab 96 (1961)
Saab 96 (1965)
Saab 96 1960- ja 70-lukujen vaihteesta (USA-valot).
Suorakaiteen muotoiset lamput korvasivat pyöreät lamput 1969.
Musta, muovinen keula esiteltiin 1974.
Kumipuskuri syrjäytti kromipuskurin 1970-luvun puolivälissä. Aiempaa isommat vilkut tulivat 1978.
Akvamariininsininen etuspoilerilla varustettu juhlamalli (1980).
Auto kuvattuna takaa.
AFI:n 100-vuotissarjan 25 suurinta mies- ja naiselokuvatähteä

AFI:n 100-vuotissarjan 50 suurinta elokuvatähteä (25 suurinta mies- ja naiselokuvatähteä) (engl. AFI's 100 Years...100 Stars) American Film Instituten 100-vuotissarjan toinen listaus, joka julkaistiin vuonna 1999. Listaan on valittu Yhdysvaltain elokuvateollisuuden 50 suurinta elokuvalegendaa; 25 mies- ja naiselokuvatähteä. American Film Institute paljasti listan 15. kesäkuuta vuonna 1999 CBS-kanavalla, jonka juonsi Shirley Temple.
American Film Institute määritteli "yhdysvaltalaisen elokuvalegendan" näyttelijänä tai näyttelijäjoukkona, jolla tai joilla on merkittävä elokuvaroolisuoritus täysipitkässä elokuvassa (kokoillan elokuvan vähimmäiskesto on 40 minuuttia) ja joiden elokuvadebyytti tapahtui vuonna 1950 tai sitä ennen.
Helmikuussa 2022 viidestäkymmenestä listatusta enää Sophia Loren on elossa. Listan julkaisemisen aikaan vuonna 1999 lisäksi kolme miestä (Kirk Douglas, Marlon Brando ja Gregory Peck) ja neljä naista (Shirley Temple, Katharine Hepburn, Elizabeth Taylor ja Lauren Bacall) olivat myös vielä elossa.
Mieslegendoista 21 näyttelijää oli syntynyt Yhdysvalloissa, kolme miestä (Cary Grant, Charles Chaplin ja Laurence Olivier) Isossa-Britanniassa ja yksi Romaniassa (Edward G. Robinson). Naislegendosta 16 oli syntynyt Yhdysvalloissa, yksi Belgiassa (Audrey Hepburn), kaksi Ruotsissa (Ingrid Bergman ja Greta Garbo), yksi Isossa-Britanniassa (Elizabeth Taylor), yksi Saksassa (Marlene Dietrich), yksi Ranskassa (Claudette Colbert), yksi Brittiläisessä Intiassa (Vivien Leigh), yksi Italiassa (Sophia Loren) ja yksi Kanadassa (Mary Pickford).
Lista

| # | Mieslegendat | # | Naislegendat |
| --- | --- | --- | --- |
| 1. | Humphrey Bogart | 1. | Katharine Hepburn |
| 2. | Cary Grant | 2. | Bette Davis |
| 3. | James Stewart | 3. | Audrey Hepburn |
| 4. | Marlon Brando | 4. | Ingrid Bergman |
| 5. | Fred Astaire | 5. | Greta Garbo |
| 6. | Henry Fonda | 6. | Marilyn Monroe |
| 7. | Clark Gable | 7. | Elizabeth Taylor |
| 8. | James Cagney | 8. | Judy Garland |
| 9. | Spencer Tracy | 9. | Marlene Dietrich |
| 10. | Charles Chaplin | 10. | Joan Crawford |
| 11. | Gary Cooper | 11. | Barbara Stanwyck |
| 12. | Gregory Peck | 12. | Claudette Colbert |
| 13. | John Wayne | 13. | Grace Kelly |
| 14. | Laurence Olivier | 14. | Ginger Rogers |
| 15. | Gene Kelly | 15. | Mae West |
| 16. | Orson Welles | 16. | Vivien Leigh |
| 17. | Kirk Douglas | 17. | Lillian Gish |
| 18. | James Dean | 18. | Shirley Temple |
| 19. | Burt Lancaster | 19. | Rita Hayworth |
| 20. | Marxin veljekset | 20. | Lauren Bacall |
| 21. | Buster Keaton | 21. | Sophia Loren |
| 22. | Sidney Poitier | 22. | Jean Harlow |
| 23. | Robert Mitchum | 23. | Carole Lombard |
| 24. | Edward G. Robinson | 24. | Mary Pickford |
| 25. | William Holden | 25. | Ava Gardner |
Aiheesta muualla

AFI:n 100-vuotissarjan 25 suurinta mies- ja naiselokuvatähteä American Film Instituten sivustoilla
Perstorpin piiri

| Perstorpin piiri |
| --- | --- |
 Perstorpin kirkko
 fiPerstorpin piiri 
 56°08′31″N, 13°23′10″E 
Valtio:   Ruotsi
Maakunta:  Skåne
Lääni:  Skånen lääni
Kunta:  Perstorpin kunta
Piirikoodi:  101327
Väestö
Väkiluku (2022):  7 417 
Perstorpin piiri (ruots. Perstorps distrikt) sijaitsee Perstorpin kunnassa Ruotsissa. Piiri kattaa koko kunnan ja sen väkiluku on 7 417  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Perstorpin kunnan piirit
Aberystwyth Town FC

| Aberystwyth Town FC |
| --- | --- |

Koko nimi:  Aberystwyth Town Football Club
Perustettu:  1884
Kaupunki:  Aberystwyth
Kenttä:  Park Avenue Ground
– kapasiteetti:  5 500
Sarja:  Walesin Valioliiga
Puheenjohtaja:  Donald Kane
Päävalmentaja:  Antonio Corbisiero
Infobox OKNimi-testi OK: 
Aberystwyth Town Football Club on jalkapalloseura Aberystwythin kaupungista. Seura pelaa kaudella 2021–2022 Walesin korkeimmalla sarjatasolla Walesin Valioliigassa.
Accidentally on Purpose

| Accidentally on Purpose> jpg Gillan & Glover |
| --- | --- | --- |

Studioalbumin tiedot
 Studio : AIR Studios, Montserrat; Minot Studio ja The Power Station, New York City; Sountec Studios, Connecticut
 Julkaistu: helmikuu 1988
 Tuottaja(t): Roger Glover, Ian Gillan
 Tyylilaji: pop rock
 Levy-yhtiö: Virgin
Ian Gillanin muut julkaisut
|   | Accidentally on Purpose.jpg 1988 | Live at the Ritz ’89 1989 |
Roger Gloverin muut julkaisut
| Mask 1984 | Accidentally on Purpose.jpg 1988 | Snapshot 2002 |
Accidentally on Purpose on Deep Purplen laulajan Ian Gillanin ja basistin Roger Gloverin yhteinen albumi vuodelta 1988.
Kappaleet

Kaikki kappaleet kirjoittaneet Ian Gillan ja Roger Glover, ellei toisin mainittu.
Clouds and Rain
Evil Eye
She Took My Breath Away
Disclocated
Via Miami
I Can't Dance to That
Can't Believe You Wanna Leave (säv. Richard Penniman)
Lonely Avenue (säv. Doc Pomus)
Telephone Box
I Thought No
Cayman Island
The Purple People Eater (säv. Sheb Wooley)
Chet
Kokoonpano

Ian Gillan – laulu
Roger Glover – bassokitara
Andy Newmark – rummut
George Young – sopraano, vaskipuhaltimet
Chrissy Faith, Bette Sussman, Vaneese Thomas, Lydia Mann, Shirley Graham, Michele Graham, Rachel Collis, Grace Lewis – taustalaulut
Randy Brecker – flyygelitorvi, vaskipuhaltimet
Nick Moroch – kitara
Joe Mennonna – vaskipuhaltimet, saksofoni
Ira Siegel – kitara
Lloyd Landesman – koskettimet
Dr John – piano
Access All Arenas

| Access All Arenas Justice |
| --- | --- | --- |

Livealbumin tiedot
 Äänitetty : 19. heinäkuuta 2012
 Julkaistu: 7. toukokuuta 2013
 Tuottaja(t): Gaspard Augé, Xavier de Rosnay
 Tyylilaji: electro house elektroninen rock disco house electroclash
 Kesto: 79.25
 Levy-yhtiö: Ed Banger Records, Elektra Records
Muut kannet

Justicen muut julkaisut
| Audio, Video, Disco 2011 | Access All Arenas 2013 | Woman 2016 |
Access All Arenas on ranskalaisen elektronisen musiikin duon Justicen toinen livealbumi, joka julkaistiin 7. toukokuuta 2013. Albumi nauhoitettiin Nîmesin areenalla 19. heinäkuuta 2012.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Samplet | Kesto |  |  |  |  |  |  |
| 1. | Genesis | Sisältää sampleja kappaleesta ”Civilization” ja Johann Sebastian Bachin teoksesta ”Toccata ja fuuga d-molli”. | 7.45 |  |  |  |  |  |  |
| 2. | Helix | Sisältää sampleja kappaleesta ”Phantom” ja Princen kappaleesta ”Kiss”. | 4.06 |  |  |  |  |  |  |
| 3. | Phantom | Sisältää sampleja kappaleesta ”Let There Be Light” ja kappaleen ”Tenebre” Dario Argenton elokuvan Pelkoa ei voi paeta ääniraidasta. | 4.01 |  |  |  |  |  |  |
| 4. | Civilization | Sisältää sampleja kappaleesta ”Newjack” ja The Brothers Johnsonin kappaleesta ”You Make Me Wanna Wiggle”. | 6.04 |  |  |  |  |  |  |
| 5. | Canon | Sisältää sampleja kappaleesta ”D.A.N.C.E.”. | 4.11 |  |  |  |  |  |  |
| 6. | D.A.N.C.E. | Sisältää sampleja kappaleista ”D.A.N.C.E. (Rehearsal Version)”, ”D.A.N.C.E. (Justice Remix)” ja Jay-Z:n kappaleesta ”On to the Next One”. | 5.58 |  |  |  |  |  |  |
| 7. | Horsepower | Sisältää sampleja kappaleesta ”DVNO”. | 5.24 |  |  |  |  |  |  |
| 8. | New Lands |  | 4.30 |  |  |  |  |  |  |
| 9. | Stress | Sisältää sampleja Scenario Rockin kappaleesta ”Skitzo Dancer” ja kappaleesta ”Stress (Auto Remix)”. | 5.36 |  |  |  |  |  |  |
| 10. | Waters of Nazareth | Sisältää sampleja kappaleista ”Waters of Nazareth (Erol Alkan’s Durrr Durrr Durrrrrr Re-Edit)”, ”We Are Your Friends”, ”Helix”, ”Phantom Pt. II”, ja ”On’n’On” | 6.53 |  |  |  |  |  |  |
| 11. | Audio, Video, Disco. |  | 9.58 |  |  |  |  |  |  |
| 12. | Encore |  | 0.46 |  |  |  |  |  |  |
| 13. | On’n’On | Sisältää sampleja kappaleesta ”We Are Your Friends”. | 5.34 |  |  |  |  |  |  |
| 14. | Phantom Pt. II | Sisältää sampleja kappaleista ”Phantom Pt. II (Soulwax Remix)” ja ”We Are Your Friends”. | 7.58 |  |  |  |  |  |  |
Arvostelut

AllMusic:
Consequence of Sound: C–
Pitchfork: 7.8/10
Polkupyöräpataljoona

Polkupyöräpataljoona on ollut keveän ja nopeasti liikkuvan jalkaväen joukkoyksikkömuoto, jota on yhdessä ratsuväen kanssa käytetty nopeisiin liikkeisiin muun muassa suojajoukoissa. Polkupyöräjoukkoja oli Suomessa muun muassa osasto Brandensteinilla sisällissodassa huhti-toukokuussa 1918. Itsenäisessä Suomessa tavallinen jalkaväki kulki marssien, kun taas jääkärijoukot olivat varustetut polkupyörillä.
Nimitys ”jääkäri” on ollut käytössä myöhemminkin nopealiikkeisille joukoille muun muassa Jääkäriprikaati-91:ssä erotuksena Jalkaväkiprikaati-80:sta, jossa näiden ero liikkuvuudessa tuli esille siinä, että edellinen liikkui miehistökuljetusvaunuilla, kun taas jälkimmäinen traktoreiden lavoilla.
Polkupyöräpataljoonan ensimmäinen suomenkielinen nimitys oli ”pyöräilijäpataljoona”.
Accidents Happen

| ”Accidents Happen” Zoë Badwi |
| --- | --- | --- |

Singlen tiedot
 Albumilta: Zoë
 Julkaistu: 24. tammikuuta 2011
 Tyylilaji: dancepop
 Kesto: 03.08
 Levy-yhtiö: Neon Records
Zoë Badwin muut singlet
| ”Freefallin” 2010 | ”Accidents Happen” 2011 | ”Carry Me Home” 2011 |
Accidents Happen on australialaislaulaja Zoë Badwin kappale hänen Zoë-debyyttialbumiltaan. Sen julkaisi Neon Records albumin neljäntenä singlenä 24. tammikuuta 2011.
Kappalelista

Digital single
1. Accidents Happen - 3:08
2. Freefallin (Acoustic) - 2:43
Remix EP
1. Accidents Happen (Liam Keegan Remix) - 6:00
2. Accidents Happen (I Am Sam Remix) - 7:10
3. Accidents Happen (Walden Remix - 6:02
4. Accidents Happen (Fabian Gray & Emanuele Remix) - 7:00
Listasijoitukset

| Listat (2011) | Paras sijoitus |
| --- | --- |
Australia (ARIA Singlelista): 71
Australia (ARIA Australialaiset singlet): 10
Australia (ARIA Klubilista): 7
Australia (ARIA Dancelista): 13

Käännös suomeksi
5 Seconds of Summer

| 5 Seconds of Summer |
| --- | --- |
 Yhtye kesäkuussa 2019. Vasemmalta oikealle: Calum Hood, Michael Clifford, Luke Hemmings ja Ashton Irwin.
Tiedot
Toiminnassa:  2011– 
Tyylilaji:  pop rock, pop, new wave, pop punk
Kotipaikka:   Sydney, Australia
Laulukieli:  englanti
Jäsenet:  Luke Hemmings Calum Hood Ashton Irwin Michael Clifford
Levy-yhtiö:  Interscope Records   Hi Or Hey Records
Aiheesta muualla
Kotisivut
Infobox OKNimi-testi OK: 
5 Seconds of Summer (tunnetaan myös lyhenteellä 5SOS) on australialainen poprockyhtye, joka on perustettu vuonna 2011 Sydneyssä. Yhtyeen jäseniä ovat Luke Hemmings (laulu, kitara), Ashton Irwin (rummut, laulu), Michael Clifford (kitara, laulu) ja Calum Hood (basso, laulu). Yhtye on julkaissut viisi studioalbumia, joista viimeisimmän 5sos5 syyskuussa 2022.
Historia

5 Seconds of Summer perustettiin 3 joulukuuta 2011, kun jäsenet alkoivat julkaista YouTubeen videoita, joissa he esittivät omia versioitaan kuuluisista kappaleista. Ensimmäinen video julkaistiin 3. helmikuuta 2011, joka on Luken laulama versio Mike Posnerin kappaleesta ”Please Don’t Go”. Ashton Irwin liittyi bändiin joulukuussa ja he julkaisivat ensimmäisen koko bändin YouTube-videon 16.12.2011 Wheatuksen kappaleesta "Teenage Dirtbag". Heidän versionsa Chris Brownin ja Justin Bieberin kappaleesta ”Next to You” on saanut jo lähes kolme miljoonaa katselukertaa. Yhtyeen omista kappaleista ”Gotta Get Outin” video on katsottu lähes seitsemän miljoonaa kertaa, ja kappaleella ”Heartbreak Girl” on lähes 40 miljoonaa katselukertaa.
Yhtye herätti suurta kiinnostusta levy-yhtiöiden keskuudessa, ja se sai julkaisusopimuksen Sony ATV Music Publishingilta. Yhtye sai kansainvälistä julkisuutta, kun One Direction -yhtyeen jäsen Louis Tomlinson linkitti heidän kappaleensa ”Gotta Get Out” Twitter-viestiinsä, jossa hän kertoi olleensa yhtyeen ihailija ”jo jonkin aikaa”. Niall Horan puolestaan viittasi Twitterissä heidän ensimmäiseen singleensä ”Out of My Limit”. 5 Seconds of Summer toimi One Directionin lämmittelijänä Take Me Home -kiertueella vuonna 2013 ja Where We Are -stadionkiertueella vuonna 2014.
5 Seconds of Summer julkaisi esikoisalbuminsa (ei mukaan ottaen 2011-vuoden levyä) 27. kesäkuuta 2014. He myös julkaisivat oman kirjansa "Hey, let's make a band".
Pojat lähtivät omalle Rock Out With Your Socks Out -maailmankiertueelleen vuonna 2015.
5SOS aloitti toisen maailmankiertueensa nimeltä Sounds Live Feels Live 19. helmikuuta 2016. Ennen tätä he julkaisivat toisen albuminsa Sounds Good Feels Good 23. lokakuuta 2015.
5SOS aloitti kesä kiertueen heinäkuussa 2017. Bändi esiintyi muun muassa Tukholman Gröna Lundissa. Kesäkiertue päättyi syyskuussa 2017, jonka jälkeen bändi vetäytyi valmistelemaan kolmatta studioalbumiaan. 5SOS julkaisi 23. helmikuuta 2018 uuden singlensä "Want You Back" heidän vielä julkaisemattomalta kolmannelta albumiltaan. Single nousi iTunes-listalla ympäri maailmaa. Suomessa biisi nousi listan sijalle #2. Pari viikkoa myöhemmin 11.3 5SOS esiintyi iHeart-radion studiolla Los Angelesissa ja soitti vielä julkaisemattoman biisin "Valentine". 5SOS julkaisi 12.4.2018 uuden singlen "Youngblood", joka on kolmannen albumin nimikkobiisi. 22.6.2018 julkaistiin Youngblood-albumi. Uuden albumin myötä 5SOS lähtee 2. elokuuta MEET YOU THERE -maailmankiertueelle, joka alkaa Japanista. Sen jälkeen bändi kiertää Australiassa, Pohjois-Amerikassa ja Euroopassa. 23. toukokuuta 2019 5SOS julkaisi uuden "Easier" singlen, vielä julkaisemattomalta neljänneltä studioalbumilta, sekä 21. elokuuta singlen "Teeth".
Kokoonpano

Luke Hemmings – laulu ja taustalaulu, rytmikitara, piano (2011–)
Michael Clifford – soolokitara, taustalaulu (2011–)
Calum Hood – basso, taustalaulu ja laulu, syntetisaattori (2011–)
Ashton Irwin – rummut, taustalaulu, lyömäsoittimet, koskettimet (2011–)
Diskografia

5 Seconds of Summer (2014)
Sounds Good Feels Good (2015)
Youngblood (2018)
Calm (2020)
5SOS5 (2022)
Aiheesta muualla

Kuvia tai muita tiedostoja aiheesta 5 Seconds of Summer Wikimedia Commonsissa
Yhtyeen verkkosivut
5 Seconds of Summer vuonna 2014
Power Macintosh 7600

Power Macintosh 7600:ssa oli Power Macintosh 7200 -mallille suunniteltu kotelo.
Power Macintosh 7600 on Apple Computerin 22. huhtikuuta 1996 myyntiin tuoma tietokone. Laite on muuten samanlainen kuin Power Macintosh 7500 -tietokone, mutta sisältää nopeamman suorittimen. Ensimmäisissä 7600-malleissa käytettiin 120 MHz:n ja 132 MHz:n PowerPC 601 -suorittimia, 17. helmikuuta 1997 julkaistussa mallissa 200 MHz:n PowerPC 604 -suoritinta. Power Macintosh 7600 -mallien tuotanto päättyi 1. marraskuuta 1997. Laitteen seuraajaksi tuli Power Macintosh 7300, jonka mallinumero oli, toisin kuin Applella yleensä, edeltäjän numeroa pienempi.
Tekniset tiedot

120 MHz:n tai 132 MHz:n PowerPC 601 tai 200 MHz:n PowerPC 604 -suoritin
16 Mt:n keskusmuisti, laajennettavissa 1 Gt:un saakka (70 ns 168-pin FPM tai EDO DIMM)
1,2 Gt:n tai 2 Gt:n SCSI-kiintolevy
3 PCI-korttipaikkaa
RCA-ääniliitännät
videosisäänmeno (komposiitti- ja S-Video)
käyttöjärjestelmä System 7.5.3 – Mac OS 9.1
AFI:n 100-vuotissarjan 100 hienointa elokuvalaulua

AFI:n 100-vuotissarjan 100 hienointa elokuvalaulua (engl. AFI's 100 Years...100 Songs) on seitsemäs American Film Instituten 100-vuotissarjan osa, joka julkaistiin 22. kesäkuuta 2004 John Travoltan juontamassa CBS-kanavan erikoisjaksossa.
Elokuvista Laulavat sadepisarat, Sound of Music ja West Side Story on listalla kustakin kolme kappaletta. Elokuvilla Ihmemaa Oz, Tähti on syntynyt (sija 11. vuoden 1954 versiolla ja sija 16. vuoden 1976 versiolla), Funny Girl ja Tyttö ja kosija on jokaisella kaksi sijoitusta listalla.
Esittäjistä Judy Garlandilla, Gene Kellyllä ja Marni Nixonilla on eniten sijoituksia, kullakin viisi. Barbra Streisandilla, Fred Astairella ja Julie Andrewsilla sijoituksia on neljä.
Seuraavaan listaan on valittu sata suurinta elokuvalaulua yhdysvaltalaisen elokuvan historiassa.
Aiheesta muualla

AFI:n 100-vuotissarjan 100 hienointa elokuvalaulua -listaus American Film Instituten sivuilla. (englanniksi)
Adidas Etrusco Unico

Etrusco Unico.
Adidas Etrusco Unico oli virallinen kisapallo jalkapallon MM-kilpailuissa Italiassa 1990.
Pallossa oli polyuretaanivaahtopinta, joka paransi tuntumaa ja hylki vettä.
Pomarkun taistelut

Pomarkun taistelut käytiin Suomen sisällissodassa 25. helmikuuta – 9.maaliskuuta 1918. Vastakkain olivat valkoisten Satakunnan Ryhmä ja Porin rintaman punaiset, komentajinaan ensin Kustaa Salminen Helsingistä ja sittemmin toimittaja Hannes Uksila. Punaiset yrittivät Noormarkusta käsin useaan otteeseen vallata Pomarkun kirkonkylän, mutta kärsivät kaksi kertaa tappion ja joutuivat perääntymään menetettyään useita kaatuneita. Taisteluun otti osaa Helsingin punakaartilaisia. Taistelut päättyivät valkoisten voittoon.
Punaisten saapuminen 21. helmikuuta

Punaisten osasto saapui Noormarkun suunnasta Pomarkkuun ja jakaantui kahdeksi eri osastoksi. Paikkakunnalla olleet kymmenkunta suojeluskuntalaista vetäytyivät Kankaanpäähän ilmoittamaan tilanteesta. Pimeässä yhteyden valkoisiin kadottaneet punakaartin osat aloittivat sekavassa tilanteessa taistelun keskenään sillä seurauksella, että kaksi punakaartilaista sai surmansa.
Taistelu 25. helmikuuta

Satakunnan Ryhmän komentaja Ernst Linder päätti vallata Pomarkun. Porin Rykmentin 2. komppanian oli määrä hyökätä Leväsjoen suunnalta ja katkaista punaisten vetäytyminen Noormarkkuun ja Kiilholmaan samanaikaisesti kun 1. komppania hyökkäisi idästä kirkolle. Punaisilla oli taistelussa mukanaan tykki, joka sijaitsi Noormarkun tien varrella, noin parin kilometrin päässä kirkolta. Taisteluun osallistui myös aluksi reservissä ollut Porin Rykmentin 5. komppania. Taistelu päättyi valkoisten voittoon. Taistelussa kaatui 10 valkoista sekä punaisia eri lähteiden mukaan 20-30, joukossa myös venäläisiä. Punaiset ehtivät paetessaan ottaa osan kaatuneistaan mukaan. Osa haudattiin Pomarkun kirkkomaahan yhteishautaan.
Punaiset yrittävät vastahyökkäystä 9. maaliskuuta

Jälleen Noormarkun suunnasta hyökänneet punaiset yrittivät Pomarkun takaisinvaltausta, mutta valkoiset torjuivat hyökkäyksen. Taistelussa kaatui 2 valkoista ja punaisia useita kymmeniä.
Muistomerkki

Vapaussodan Satakunnan perinneyhdistys on kiinnittänyt Riutantiellä olevaan kiveen taisteluiden muistolaatan. Taistelun jälkiä on näkyvissä myös itse kirkossa.
Vapaussodan Varsinais-Suomen perinneyhdistys on hankkinut Honkakosken taistelun muistomerkin vanhan Porintien kallioleikkaukseen, Rosendahlin ahteeseen. Turun komppania (vain 40 miestä) eli Porin Rykmentin 5. komppania sai siellä tulikasteensa 22. helmikuuta 1918. Paikalla on kiveen kiinnitetty muistolaatta. Muistomerkille on valtatie 23:lta opasteviitta, josta muistomerkille on sadan metrin matka.
Portulacineae

| Portulacineae |
| --- | --- |
 Portulaca amilis -portulakkalaji
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit, Embryophyta
Alakaari::  Putkilokasvit, Tracheophyta
Luokka::  Siemenkasvit, Spermatophyta
Alaluokka::  Koppisiemeniset, Angiospermae
Kladi::  Portulacineae  Engl.
Lahko::  Caryophyllales
Alalahko::  Centrospermae
Heimot
 Anacampserotaceae Eggli & Nyffeler  Basellaceae Raf. – basellakasvit  Cactaceae Juss. – kaktuskasvit  Didiereaceae Radlk. – kaktiokasvit  Halophytaceae A.Soriano  Montiaceae Raf. – hetekaalikasvit  Portulacaceae Juss. – portulakkakasvit  Talinaceae (Fenzl) Doweld 
Infobox OKNimi-testi OK: 
Portulacineae on koppisiemenisten Caryophyllales-lahkon Centrospermae-ryhmään kuuluva kladi, jossa on kahdeksan heimoa: hetekaalikasvit (Montiaceae), Halophytaceae, kaktiokasvit (Didiereaceae), basellakasvit (Basellaceae), Talinaceae, Anacampserotaceae, portulakkakasvit (Portulacaceae) ja kaktuskasvit (Cactaceae).
Tuntomerkit

Kladin kasveilla on usein mukulamaiset juuret, ja niillä on usein myös kuivilla kasvupaikoilla kasvaville kasveille tyypillinen CAM-aineenvaihdunta (engl. Crassulacean Acid Metabolism), mikä tarkoittaa, että ilmaraot ovat auki öisin, jolloin veden haihtuminen on vähäisintä, ja niiden kautta tuleva hiilidioksidi sitoutuu orgaanisiksi hapoiksi, joista se auringon paistaessa vapautuu yhteyttämistä eli fotosynteesiä varten. Varren päällysketossa eli epidermissä on oksalaattikiteitä, ja myös limasoluja esiintyy. Ilmaraot ovat parasyyttisiä, so. apusolut ovat huulisolujen kanssa samansuuntaisia. Lehdet ovat enemmän tai vähemmän meheviä eli sukkulenttisia, ja niiden kummallakin pinnalla on ilmarakoja. Kukat ovat enemmän tai vähemmän suojuslehtien eli brakteolien (mahdollisesti verholehtien) sisällä. Kehälehdet ovat terälehtimäisiä. Emiön vartalo on harittavahaarainen.
Kladin ikä lienee noin 50 miljoonaa vuotta ja se on mahdollisesti syntynyt Etelä-Amerikassa.
Luokittelu

Aikaisemmin suuri osa kladin lajeista vietiin laajaan portulakkakasvien (Portulacaceae) heimoon. Sukulaisuussuhteita tarkemmin selvitettäessä kävi ilmeiseksi, että jos kaktuskasveja pidetään omana heimonaan, on portulakkakasvien heimo parafyleettinen, so. se ei sisällä kaikkia kantamuotonsa jälkeläisiä. Kaktus-, kaktio- ja portulakkakasvit ovat kaikki samaa kehityshaaraa ja niillä on yhteinen kantamuoto. Kaktuskasvien heimon säilyttämiseksi oli välttämätöntä selvittää kehityshaaran sisäiset sukulaisuudet, ja selvitystyön tuloksena syntyi muutama pieni heimo; portulakkakasveihin jäi vain portulakkojen (Portulaca) suku. Selvitystä on tehty mitokondrioista ja viherhiukkasista eristettyjen DNA-jaksojen avulla. Myöhemmin vuonna 2011 mukaan otettiin myös eräs tuman DNA-jakso. Näin on päädytty seuraavaan dikotomiseen kladien jaotteluun, jolla on myös morfologisia perusteluja:
1. hetekaalikasvit (Montiaceae)
2. muut heimot
2.1. Halophytaceae
2.2. muut heimot
2.2.1. kaktiokasvit (Didiereaceae) ja basellakasvit (Basellaceae)
2.2.2. muut heimot
2.2.2.1. Talinaceae
2.2.2.2. muut heimot
2.2.2.2.1. Anacampserotaceae
2.2.2.2.2. portulakkakasvit (Portulacaceae) ja kaktuskasvit (Cactaceae)
Kaktio- ja basellakasvit on sisaruudestaan huolimatta pidetty erillään, samoin portulakka- ja kaktuskasvit. Muutama afrikkalainen ennen portulakkakasveihin sisällytetty suku on nyt viety kaktiokasveihin, mitä myös morfologia tukee. Jäljelle jäävä osa entistä portulakkakasvien heimoa on parafyleettinen; siksi on syntynyt muutama pikku heimo: Montiaceae, joka jää analyyseissä kauimmas eroon entisestä portulakkakasvikompleksista, Talinaceae, Anacampserotaceae ja enää yhden suvun käsittävä Portulacaceae sensu stricto (ahtaassa mielessä). Joskus itsenäisenä heimona pidetty Hectorellaceae, joka on morfologisesti melko erillinen, sisältyy nyt Montiaceae-heimoon.